Tom Behnke (FRI), 2000-03-29:
den opfattelse, at vi ikke er særlig glade for det her lovforslag.
Vi er relativt negativt indstillede over for forslaget.
Lovforslaget er delt op i tre elementer, kan man sige.
Tredje og fjerde del af lovforslaget har vi ingen problemer med, altså det med beregningen af omkostninger i procent; at man laver en harmonisering af det, kan vi ikke have noget imod. Vi kan heller ikke have noget imod fjerde del, om, at man tager Romkonventionen ind i spørgsmålet om, hvilke regler man skal benytte sig af ved tolkning af lovgivningen, når der er handlet på tværs af landegrænserne.
Det er jo meget praktisk og meget hensigtsmæssigt, at man gør det. Men de to store dele af lovforslaget er vi ikke meget for, den ene om forbrugeraftaler, den anden om uanmodet markedsføring.
Med hensyn til forbrugeraftalerne er det jo ganske rigtigt, som man skriver, at man i hvert fald forsøger på at beskytte forbrugerne bedre.
Spørgsmålet er, om man gør det, og spørgsmålet er også, om det er hensigtsmæssigt, at man gør det sådan, som man har foreslået det.
Den fortrydelsesret, der bliver lagt op til, er efter vores opfattelse for omfattende og for langvarig.
Vi havde gerne set, at man havde holdt sig mere stringent til direktivet, og at man ikke havde lavet en udvidelse, men at vi som minimum i hvert fald havde de samme regler på tværs af EU-landene.
Så er der også hele afsnittet om oplysningspligten, som både skal være før, under og efter, at en handel bliver indgået.
Jeg husker en tidligere erhvervsminister, der var medlem og fortsat er medlem af partiet CD, og som slog et stort slag i bordet for, at vi nu skulle noget af alt det administrative bøvl til livs.
Og vi ser, at Venstre og De Konservative, der også er imod, at virksomhederne skal have alt det her administrative bøvl, også står og roser de dele af forslaget. Det undrer vi os over i Frihed 2000; vi troede faktisk, at partierne og politikerne mente det alvorligt, når de sagde, at vi skal alt det her bøvl til livs.
Ikke desto mindre ser det ud til, at lovforslag nr. L 213 kan blive vedtaget med et meget stort flertal.
Det undrer vi os over, fordi der er tale om yderligere bøvl, og det kunne vi lige så godt have været foruden.
Det går helt galt, når vi kigger på afsnittet om uanmodet markedsføring.
Det er efter vores opfattelse et helt umuligt kapitel; det er alt for stramt, det er alt for snævert, og det er alt for bureaukratisk bygget op.
Den fremtidige procedure bliver, at hvis man ønsker at markedsføre et produkt over for en kunde, skal man starte med at sende et brev til kunden, hvor man gør opmærksom på, at man gerne vil have lov til at markedsføre et produkt, men at man selvfølgelig ikke kan omtale, hvad det er for et produkt, og heller ikke skrive, hvad firmaet hedder, for så har man jo allerede markedsført produktet, så her er altså et blankt stykke papir.
Hvis kunden ikke ønsker at modtage yderligere information, kan han ringe på et bestemt telefonnummer eller sende et brev til en postboks og sige, at han ikke ønsker yderligere materiale derfra.
Først derefter kan virksomheden så begynde at sende materiale ud, der handler om, hvad produktet egentlig er.
De eneste, det her er til gavn for, er postvæsenet, som kan se, at portoindtægterne simpelt hen vil blive fordoblet.
Det er ganske urimeligt, at man laver det så bureaukratisk og så firkantet, og jeg tror heller ikke på, at man vil kunne gennemføre det i virkelighedens verden.
har man ikke gennemført de her ting.
Dér har man sagt som så: Markedet regulerer sig selv.
Og det gør markedet; der er jo ingen virksomheder, der har nogen som helst interesse i at genere kunderne.
Det vil jo kun skræmme kunderne væk.
Virksomhederne vil gerne have kunder ind i butikken, og det vil sige, at virksomhederne kun er interesserede i at markedsføre sig over for dem, der er potentielle kunder, og som har lyst til at være kunder.
Derfor er alle disse meget firkantede regler, som man her i lovforslaget har stillet op, ikke hensigtsmæssige. Vi glæder os meget til at se høringssvarene, og vi glæder os meget til den debat, der kommer på baggrund af det her lovforslag.
Vi er ret overbeviste om, at ministeren, regeringen, er gået for langt i sit lovforslag.
Det er for stramme regler, det er for bureaukratiske regler, og det her vil alt andet lige give mere bøvl, end det afskaffer.
Jeg troede egentlig, at det også var regeringens politik, at vi skulle prøve at afskaffe noget af bøvlet.